La II edició del torneig Basket Cup Gandia se celebrarà del 7 al 9 de juny
04 juny 2019

## La II edició del torneig Basket Cup Gandia se celebrarà del 7 al 9 de juny04 juny 2019Última actualització: 14 juliol 2025

![](../gestion/img/Basket-Cup-Gandia.JPG)  
  

**La regidora d'Esports en funcions, Lydia Morant,** acompanyada per **Á****lvaro Peyr****ó****, president de Units pel B****à****squet Gandia, i Nacho Macipe, en representaci****ó** **de l'empresa Quality Life Sport,** han presentat aquest matí la segona edició de la **Basket Cup Gandia** que es desenvoluparà en les instal·lacions del poliesportiu municipal i el pavelló del Raval els dies 7, 8 i 9 de juny.

La iniciativa esportiva està organitzada per l'empresa Quality Life Sport i el club Units pel Basquet Gandia, en col·laboració amb l'Ajuntament de Gandia.

En aquesta segona edició es preveu la presència de 950 esportistes femenines i  masculins provinents de 74 equips de tota la geografia nacional: Andalusia, Aragó, Castella-la Manxa, Catalunya, Madrid, Múrcia i Comunitat Valenciana. Els equips escolars participaran en les categories benjamí, aleví, preinfantil, infantil, cadet i júnior. Així mateix, segons han informat els organitzadors, s'espera l'assistència confirmada de 1.300 persones, en la seua majoria familiars dels esportistes, que pernoctaran en dos hotels de la platja (Tres Anclas i Gandia) durant el cap de setmana.

“_Continuem potenciant el binomi d'esport i turisme. A l'__é__sser un esdeveniment on participen categories inferiors, arrossega a pares que venen a veure als seus fills i gaudir del nostre entorn_”, ha assenyalat Morant.

Segons els organitzadors, enguany la participació d'equips en el torneig s'ha vist incrementada en un 10% i la pernocta en establiments hostalers de la nostra localitat, en un 60%. “_En total participaran 74 equips, dels quals 54 s__ó__n de fora de la Comunitat Valenciana_”, segons Nacho Macipe, qui ha manifestat que no s'han pogut inscriure més clubs  per falta de places hoteleres.

Els participants comptaran amb autobusos de l'organització per a facilitar el seu trasllat des dels hotels a les instal·lacions esportives.

El divendres 7 de juny es realitzarà la “Nit del Basket” amb concurs de tirs a canastra (triples i “two ball”), música i premis.

La competició esportiva es desenvoluparà durant tot el dissabte 8 i el matí del diumenge 9 fins a les 14.00 h., en què finalitzarà amb el lliurament de trofeus i l'acte institucional.

El club local Units pel Basquet Gandia participarà amb 12 dels seus equips en totes les categories, tant en modalitat femenina com masculina. ”_Volem retornar a Gandia el que Gandia ens aporta i creiem que la millor manera de fer-ho_ _é__s mitjan__ç__ant un torneig organitzat per professionals, en el qual ens beneficiem tots: el club, l'empresa que organitza, l'Ajuntament i, en definitiva, la ciutat i el b__à__squet de Gandia_”, ha declarat Álvaro Peyró.

Esport, convivència, valors i diversió són els objectius d'aquesta festa del bàsquet que posa el fermall final a la temporada.

Més informació:

[https://basketcupgandia.qlsport.es](https://basketcupgandia.qlsport.es)

[torneogandia@qlsport.es](mailto:torneogandia@qlsport.es)

[Twittear](https://twitter.com/share)